
Nr. 2011-16670/01.08.2011
REFERAT
privind modificarea HCL 249/12.07.2011 privind aprobarea proiectului “ Reabilitarea Centrului de Zi pentru Copii cu Dizabilităţi Podul Lung Timişoara", a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Proiectul „Reabilitarea Centrului de Zi pentru Copii cu Dizabilităţi Podul Lung Timişoara ” se găseşte la poziţia 34 din Lista de proiecte prioritare din Planul Integrat de Dezvoltare al Polului de Creştere Timişoara, documente aprobate prin hotărârea nr. 137/27.04.2010 a Consiliul Local al Municipiului Timişoara şi avizate prin Decizia Comitetului de Management pentru Coordonarea Instrumentelor Structurale (CMC) nr. 14/31.03.2011.

Proiectul se încadrează în categoria de operaţiuni c) Reabilitarea infrastructurii sociale, inclusiv a locuinţelor sociale şi îmbunătăţirea serviciilor sociale şi este inclus în Planul Integrat de Dezvoltare al “Polului de creştere Timişoara” în cadrul obiectivului 3. Realizarea unui mediu social  intercultural coeziv şi stabil, favorabil progresului politica 3.3. Creşterea performanţelor serviciilor de sănătate şi asistenţă socială, programul 3.3.3. Crearea la nivelul polului a unei reţele de servicii sociale, echilibrat distribuite şi accesibile tuturor categoriilor sociale
Prin HCL 249/12.07.2011 Consiliul Local Timisoara a aprobat proiectul „Reabilitarea Centrului de Zi pentru Copii cu Dizabilităţi Podul Lung Timişoara”, documentaţia tehnico-economică şi analiza cost beneficiu, indicatorii tehnico-economici precum şi contribuţia proprie a Municipiului Timişoara la cofinanţarea proiectului.

Conform art. 3 din  HCL 249/12.07.2011 se prevede : ,, Se aprobă contribuţia proprie a Municipiului Timişoara la cofinanţarea proiectului din bugetul local cu suma de 123.688,63 lei,  alcătuită din:


a) contribuţia Municipiului Timişoara la cheltuieli eligibile reprezentând 2% din valoarea eligibilă a proiectului, în sumă de 83.286,02 lei;


b) contribuţia Municipiului Timişoara reprezentând cheltuielile neeligibile aferente proiectului, în sumă de 40.402,61 lei.

Proiectul a fost depus spre verificare la ADR Vest iar în urma verificării s-a solicitat corecţia contribuţiei bugetului local - categoria cheltuieli eligibile de la valoarea de 83.286,02 lei la 83.286,03 lei ceea ce determină majorarea contribuţiei bugetului local de la 123.688,63 lei la 123.688,64 lei.

Majorarea de 0,01 lei rezultă din modul de calcul al contribuţiei bugetului local cu 3 zecimale rotunjite la superior la 2 zecimale, adică costuri eligibile 4.164.301,34 x 2%= 83.286,026 ceea ce prin rotunjire la 2 zecimale înseamnă 83.286,03 lei.
 Având în vedere cele menţionate mai sus, 






    Propunem spre aprobare următoarele:

1.Modificarea art.3,  din HCL nr. 249/12.07.2011, pentru aprobarea proiectului “ Reabilitarea Centrului de Zi pentru Copii cu Dizabilităţi Podul Lung Timişoara", a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere” articol care va avea următorul conţinut: 

,,Se aprobă contribuţia proprie a Municipiului Timişoara la cofinanţarea proiectului din bugetul local cu suma de 123.688,64 lei,  alcătuită din:

a) contribuţia Municipiului Timişoara la cheltuieli eligibile reprezentând 2% din valoarea eligibilă a proiectului, în sumă de 83.286,03 lei;
b) contribuţia Municipiului Timişoara reprezentând cheltuielile neeligibile aferente proiectului, în sumă de 40.402,61 lei.’’
2. Înlocuirea Anexei la HCL 249/12.07.2011 privind indicatorii tehnico-economici ai investiţiei   ,,Reabilitarea Centrului de Zi pentru Copii cu Dizabilităţi Podul Lung Timişoara" str. Cornelia Salcianu nr.17, TIMIŞOARA ”– documentaţie tehnico economică elaborată de către S.C. SUBCONTROL S.R.L., în cadrul  contractului de prestare de servicii nr.  136/30.07.2010 cu Anexa la prezenta hotărâre.
3. Restul articolelor din HCL nr.249/12.07.2011, rămân neschimbate.

